Cuireann Gníomhaireacht an Aontais Eorpaigh um Chearta Bunúsacha (FRA) sainchomhairle neamhspléach fhianaise-bhunaithe ar fáil do chinnteoirí de chuid an Aontais agus do chinnteoirí náisiúnta, rud a fhágann go mbíonn díospóireachtaí, beartais agus reachtaíocht bunaithe ar bhonn atá níos eolasaí agus níos dírithe.
A ndéanann sé
Cuireann sé comhairle ar institiúidí an Aontais agus rialtais náisiúnta faoi chearta bunúsacha, sna réimsí seo go háirithe:
idirdhealú
rochtain ar an gceartas
ciníochas agus séineafóibe
cosaint sonraí
cearta na n-íospartach
cearta na leanaí.
Tá sé mar aidhm ag an nGníomhaireacht cearta bunúsacha a chur cinn agus a chosaint ar bhonn níos éifeachtaí ar fud an Aontais. Chun na críche seo, téann sí i gcomhairle agus comhoibríonn sí lena comhpháirtithe maidir le:
faisnéis agus sonraí a chruinniú agus a anailísiú trí thaighde shoch-dhlíthiúil
cúnamh agus sainchomhairle a chur ar fáil
cumarsáid a dhéanamh agus feasacht faoi chearta a mhéadú.
Iad sin a bhaineann leas as
Leanann FRA de bheith ag comhoibriú le hinstitiúidí de chuid an Aontais agus le rialtais agus cuireann sé sainchomhairle neamhspleách agus anailís ar chearta bunúsacha ar fáil dóibh. Tá líonrú curtha ar bun agus tá naisc le comhpháirtithe bunaithe ag gach leibhéal aige, sa chaoi go sroicheann a chuid comhairle agus taighde cinnteoirí sna rialtais náisiúnta agus san Aontas.
Tá dlúthchaidreamh oibre ag FRA leis an méid seo a leanas:
institiúidí, comhlachtaí agus gníomhaireachtaí de chuid an Aontais
rialtais náisiúnta agus parlaimintí de chuid an Aontais
Comhairle na hEorpa
grúpaí agus eagraíochtaí
comhlachtaí náisiúnta um chearta daonna
na Náisiúin Aontaithe, an Eagraíocht um Shlándáil agus Comhar san Eoraip agus eagraíochtaí idirnáisiúnta eile.